Leon Fuko
Jan Bernar Leon Fuko (fr. Jean Bernard Léon Foucault; 18 sentyabr 1819[…], Paris – 11 fevral 1868[…], Paris) — fransız fiziki, mexanik və astronom, Paris Elmlər Akademiyasının üzvü (1865) . Berlin Elmlər Akademiyasının üzvü, Sankt-Peterburq Elmlər Akademiyasının müxbir üzvü (1860), London Kral Cəmiyyətinin xarici üzvü (1864) olmuşdur. 1845-ci ildən Journal des Debats-ın elmi şöbəsinə redaktorluq etmişdir. 1855-ci ildə Paris Rəsədxanasına fizik təyin edilmiş və tezliklə Uzunluqlar Bürosunun üzvü seçilmişdir. O, daha çox Fuko kəfkirinin yaradıcısı və giroskopun ixtiraçısı kimi tanınır.